
Instituția Arhitectului - Șef

Nr. 13465 din 12.12.2022
RAPORT DE SPECIALITATE 
privind aprobarea Planului Urbanistic Zonal pentru obiectivul de investiţie „Înfiinţare parc industrial prin introducere în intravilanul localităţii Municipiului Marghita, a suprafeţei de teren de 114.900 mp, teren proprietate publică a Municipiului Marghita cu NR. cadastral 105778, NR.CF. 105778 Marghita”
În vederea promovării obiectivului de investiții „Înfiinţare parc industrial prin introducere în intravilanul localităţii Municipiului Marghita, a suprafeţei de teren de 114.900 mp, teren proprietate publică a Municipiului Marghita cu NR. cadastral 105778, NR.CF. 105778 Marghita „ derulat de către Primăria Municipiului Marghita pentru construirea parcului industrial, situat în extravilanul Municipiul Marghita, Județul Bihor ( conform CF. nr. 105778), în suprafaţă de 114.900 mp.
Luând în calcul:
· Legea 350 din 10 iulie 2001 privind amenajarea teritoriului și urbanismul;
· Ghidul privind metodologia de elaborare si continutul cadru al P.U.Z. Aprobat prin Ordinul nr. 176/N/16.08.2000 al Ministerului Lucrarilor Publice si Amenajarii Teritoriului ;
· PUG al municipiului Marghita aprobat prin HCL nr. 37/2001 si HCL nr. 24/2019
· Certificatul de Urbanism nr. 76 din 22.08.2022 ;
· Avizele şi acordurile ;
· Aviz oportunitate nr. 1/ 6043/ 21.11.2022;
Obiectivul general al proiectului propune introducerea în intravilan a terenului în suprafaţă de 114.900 mp şi reglementarea utilizării terenului studiat astfel încât acesta să contribuie la coerența spațiului urban prin corelarea cu prevederile funcționale din vecinătățile imediate și noua destinație propusă. Prin PUZ -ul de introducere în intravilan a terenului necesar construirii investiției viitorului parc industrial, s-au organizat subzone diferențiate prin caracterul  diferit de folosință. Astfel au fost catalogate trei zone (UTR-uri) astfel: 
UTR ID - Zona unităților industriale, agro-industriale, productie, depozitare și functiuni complementare,   
UTR TE - Zona construcții aferente construcțiilor tehnico-edilitare,  
UTR CC - Zona căilor de comunicație și a construcțiilor aferente.
Terenul studiat are regimul juridic conform CF NR. 105778 (S = 114 900 mp), domeniul public al Municipiului Marghita.
Prin prezentul plan urbanistic zonal s-au stabilit condițiile pentru: 

· Utilizarea funcţională a parcelelor ; 

· Modul de ocupare al terenului și condițiile de realizare a construcțiilor, respectiv: POT maxim: 60 % , iar Coeficientul de Utilizare a Terenului pentru 
clădirile cu acoperiș vegetat sau cu acoperire completă cu captatori solari:

CUT maxim = 2.0

şi pentru clădirile care nu se încadrează la punctele enumerate mai sus

CUT maxim = 1.5 ; 

· Amenajarea teritoriului în corelare cu cadrul natural și cadrul construit existent.
· U.T.R. ID Zona se compune din terenurile ocupate cu activităţi productive de bunuri şi servicii, cuprinzând activităţi manageriale, comerciale şi tehnice, pentru industrie, distributie şi comercializare, activităţilor de mică industrie, activităţilor industriale nepoluante, industriei alimentare, industriei artizanală, industriei uşoare, depozite, prestări servicii anexe complementare sau care susţin activitatea de bază şi infrastructură tehnico-edilitară necesară functionării acestora.

· U.T.R. TE Zona cuprinde suprafeţele destinate construcţiilor şi instalaţiilor aferente echipării tehnico-edilitare.

· U.T.R. CC Zona destinată atât drumurilor ca şi căii de comunicaţie terestră special amenajate pentru circulaţia vehiculelor şi a pietonilor, cât şi infrastructurii tehnico-edilitare (reţele de apă, canalizare, gaze naturale, telecomunicaţii, energie electrică, ş.a.)
Terenurile studiate NU sunt reglementate prin P.U.G.-ul Municipiului Marghita aprobat prin HCL nr. 37/2001 si HCL nr. 24/2019, fiind situate în extravilan. Conform noi zonării funcționale parcelele pentru construirea parcului industrial, sunt situate în UTR ID, parcelele aferente construcţiilor destinate utilităţiilor sunt situate în UTR TE, iar parcela destinată drumurilor de acces este situată în UTR CC.
Luând în considerare:
- referatul de aprobare al Primarului Municipiului Marghita înregistrat cu nr. 13464 din 12.12.2022 ;

- avizele și acordurile  ; 

- avizul de oportunitate  ;

 În concluzie, prin proiectul urbanistic zonal se propune :

Introducerea în intravilanul Municipiului Marghita a suprafeţei de teren de 114.900 mp (extras CF. nr. 105778 ) ;

Reglementare urbanistică a parcelelor cu următoarele funcţiuni:

· UTR ID - Zona unităților industriale, agro-industriale, productie, depozitare și functiuni complementare,   

· UTR TE - Zona construcții aferente construcțiilor tehnico-edilitare,  

· UTR CC - Zona căilor de comunicație și a construcțiilor aferente.

 Reglementarile cu privire la organizarea urbanistică stabilită prin P.U.Z. „Înfiinţare parc industrial prin introducere în intravilanul localităţii Municipiului Marghita, a suprafeţei de teren de 114.900 mp, teren proprietate publică a Municipiului Marghita cu NR. cadastral 105778, NR.CF. 105778 Marghita” au un termen de valabilitate de 5 ani de la data aprobării lor.

